สำนักงานปลัดสำนักนายกรัฐมนตรี
0960834459

ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019161

ขอให้ปรับปรุงการให้บริการด้วยความล่าช้า ของศูนย์บริการสาธารณสุข 56 ทับเจริญ แขวงนวลจันทร์ เขตบึงกุ่ม กรุงเทพมหานคร จุดสังเกต อยู่ใกล้กับวัดนวลจันทร์ เนื่องจากวันที่ 8 พฤษภาคม 2566 เวลาประมาณ 10.00 น. บุตรสาวของผู้ร้องได้เดินทางเข้าไปใช้บริการที่ศูนย์บริการสาธารณสุข 56 ทับเจริญ เพื่อรับการรักษาพยาบาลที่มีอาการติดเชื้อโรคติดเชื้อไวรัสโคโรนา 2019 (COVID-19) โดยบุตรสาวของผู้ร้องนั่งรอใช้บริการอยู่ที่เต็นท์ด้านนอกศูนย์ฯ โดยทางเจ้าหน้าที่ให้ไปรับยารักษาอาการติดเชื้อฯ ในช่วงเวลาประมาณ 14.00 น. ผู้ร้องจึงได้เข้าไปรับยาแทนบุตรสาวของตนเอง โดยผู้ร้องได้นั่งรอการดำเนินการอยู่เต็นท์ที่ 1 ซึ่งในวันเดียวกัน พอถึงเวลาประมาณ 14.30 น. ในขณะนั้นผู้ร้องได้ไปสอบถามข้อมูลการรับยาจากเต็นท์ที่ 1 เต็นท์ที่ 2 และเต็นท์ที่ 3 กับเจ้าหน้าที่ของศูนย์ฯ ใช้ระยะเวลาประมาณ 1 ชั่วโมง ในการดำเนินการสอบถามข้อมูลการรับยา แต่ผู้ร้องไม่พบผู้ที่ให้คำตอบดังกล่าวได้เลย ซึ่งกว่าจะได้รับคำตอบว่าไปรับยาที่จุดใด (ไม่ระบุว่าจุดรับยาอยู่บริเวณใดแน่ชัด) ซึ่งเป็นการให้บริการในระยะเวลาที่นานเกินไป ทั้งที่ประชาชนที่เข้าไปใช้บริการไม่ได้มีจำนวนมากเท่าไรนัก ควรจะมีการให้บริการที่เร็วกว่านี้ อีกทั้งบุตรสาวของผู้ร้อง ซึ่งเป็นผู้ติดเชื้อโรคติดเชื้อไวรัสโคโรนา 2019 (COVID-19) ได้เข้าไปใช้บริการที่ศูนย์ฯในช่วงตอนเช้าแล้ว แต่ยังไม่ได้รับยา บุตรสาวของผู้ร้องจึงเดินทางกลับไปพักผ่อนที่บ้านก่อนแล้ว ทำให้ไม่ได้รับความสะดวกในการเข้าไปใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการให้บริการฯ เนื่องจากรอการดำเนินการนานเกินไป เพื่อให้ทางศูนย์ฯพัฒนาการให้บริการประชาชนให้ดียิ่งขึ้นต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata